Timbroù Panama

Kregiñ a ra istor postoù Panama en , pa oa ar vro kreiz-amerikan-mañ unan eus stadoù Kolombia. Lakaet e voe e gwerzh e 1878 ur rummad pevar zimbr warne skeudenn istm Panama e-barzh un ovalenn, dindan tresadenn ur c'hondor ledet e diwaskell. Tro dro d'ar skeudenn e lenner an enskrivadurioù "CORREOS E. S. DE PANAMA" (a dalv ‘’Postoù Stad Souveren Panama’’) ha “Stadoù-Unanet Kolombia". Moullet e veze an timbroù dre deknik al litografiezh war baper tanav ha tev. An timbroù-mañ a vez sellet outo evel timbroù-post kentañ Panama.

War dimbroù an eil rummad (1887-88) n'eus mui anv eus Panama rak Colombia hepken eo danvez an alc’hwez, tra ma oa engravet kartenn bro bPanama e kreiz an timbroù. Timbroù Kolombia dreistmoullet a voe implijet e Panama betek 1905.

Embannet e voe dizalc'hidigezh Panama d'an 3 a viz Du 1903, war-bouez an takad endro d'ar ganol etre ar Meurvor Habask hag ar Mor Karib a chomas dindan dalc'h Stadoù-Unanet Amerika betek ar 31añ a viz Kerzu 1999. A velestradurezh amerikan a savas timbroù isipisial eno dindan an enskrivadur CANAL ZONE hepmuiken.

Timbroù kozh Kolombia a voe dreistmoullet gant REPUBLICA DE PANAMA e 1903, hogen niverus e voe ar vioù koukoug graet gant ar velestradurezh nevez : PANANA,PAMANA,PANRNA. Tra ma oa ruz dreistmoulladur ar rummad kentañ e voe dibabet ober gant livioù disheñvel evit sevel re an eil rummad : sparlet gant div linenn an anv COLOMBIA ha skrivet PANAMA a-serzh, a-gleiz hag a-zehou.

Emezelañ a reas Panama da Unvaniezh Postoù ar Bed d’an 11 a viz Even 1904. Moullet e voe an timbroù republik panamaat kentañ e 1906 gant melestradurezh postel ar Stad nevez. Pep timbr a oa skrivet "Republica Panama".
Panama a gemeras perzh en Unvaniezh Postel Amerika, Spagn ha Portugal (UPASP) e 1921.

Betek 1945 e teuas er-maez  un tamm ouzhpenn 300 timbr-post. Er bloavezhioù 1950 ha diwezhatoc’h e voe leuniet marc’had etrebroadel an timbroù gant rummadoù embannet gant Panama. “Kevread Etrebroadel an Dimbrawouriezh” (Fédération Internationale de Philatélie- FIP) a embannas ur gemennadenn evit reiñ da c’houzout e oa noazus seurt emzalc’h, ha difennet diskouez ul lodenn eus an timbroù e-barzh an diskouezadegoù timbrouriezh. E 1957 e krogas melestradurezh post Panama da embann un heuliad bras a ziskoueze an holl babed, met goude bezañ embannet 12 timbr e voe rediet da zilezel ar programm-se dindan levezon an aozadurioù dastumerien.


Kalz timbroù a zo gouestlet da dudennoù istorel (Ferdinand de Lesseps, Vasco Núñez de Balboa, Manuel Espinosa Batista, Carlos J. Finlay...), da dudennoù relijiel (Pi XII er bloaz 1958), d’ar sportoù, d’an egor. Livadurioù arzourien Europa a gaver dindan stumm timbroù a vent vras (1967-1969).

E 1978, sinadur ar Feur-emglev etre Kadoriad ar Stadoù-Unanet Jimmy Carter ha hini Panama Omar Torrijos, a lakaas da wir distro ar C'hanol da bPanama e dibenn ar c'hantved, a voe danvez un heuliad timbroù diazezet war luc'hskeudennoù an emvod.

E 1980 e voe moullet tremen pemp rummad, 30 timbr pep hini, evit lidañ C'hoarioù Olimpek Lake Placid ha Moskov.

E-kreiz ar bloavezhioù 1980 e tigreskas an niver a dimbroù embannet koulskoude. Savet e oant diwar luc'hskeudennoù o plediñ gant danvezioù a bep seurt : loened gouez, Nedeleg, touristerezh, timbroù koun...

 Levrlennadur 
Klug, Janet (13 May 2013). "Challenge of Acknowledgment of Receipt Stamps Is Use on Cover". Linns.com. Amos Press. Archived from the original on 13 October 2013. Retrieved 6 October 2013.
Barefoot, John (2013). Telegraph Stamps of the World. York, England: J. Barefoot. pp. 95–97. ISBN 978-0-906845-70-7.

 Liammoù diavaez 
Bodad-studi timbroù Panama ha Kolombia

 Pennad kar 
 Timbroù Tiriad Kanol Panama

Panama, Timbroù
Panama, Timbroù